32004D0441
L 127/109
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 26 април 2004 година
относно сключването на Споразумение за търговия, развитие и сътрудничество между Европейската общност и нейните държави-членки, от една страна, и Южноафриканската република, от друга
(2004/441/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 310 във връзка с член 300, параграф 2, второ изречение и член 300, параграф 3, втора алинея от него,
като взе предвид предложението на Комисията,
като взе предвид становището на Европейския парламент (1),
като има предвид, че:
(1)
Споразумението за търговия, развитие и сътрудничество между Европейската общност и нейните държави-членки, от една страна, и Южноафриканската република, от друга страна, подписано в Претория на 11 октомври 1999 г., се прилага временно съгласно Решение 1999/753/ЕО на Съвета от 29 юли 1999 г. (2)
(2)
Процедурите за ратификация, приемане и одобряване от държавите-членки приключиха.
(3)
Следва да се одобри Споразумението за търговия, развитие и сътрудничество между Европейската общност и нейните държави-членки, от една страна, и Южноафриканската република, от друга страна, подписано в Претория на 11 октомври 1999 г.,
РЕШИ:
Член 1
Споразумението за търговия, развитие и сътрудничество между Европейската общност и нейните държави-членки, от една страна, и Южноафриканската република, от друга, заедно с приложенията и протоколите към него, както и декларациите, направени от Европейската общност едностранно или съвместно с други страни, приложени към заключителния акт, се одобряват от името на Европейската общност.
Текстът на споразумението, приложенията, протоколите и заключителния акт са приложени към Решение 1999/753/ЕО.
Член 2
Председателят на Съвета извършва нотификацията по член 109 от споразумението от името на Общността.
Член 3
Позицията на Европейската общност в Съвета за сътрудничество, създаден по споразумението, се определя от Съвета по предложение на Комисията, съгласно съответните разпоредби на Договора за създаване на Европейската общност.
Член 4
Настоящото решение се публикува в Официален вестник на Европейския съюз.
Съставено в Люксембург на 26 април 2004 година.